ארין פופוביץ'

ארין פופוביץ' (באנגלית: Erin Popovich; נולדה ב-29 ביוני 1985) היא שחיינית אמריקאית. פופוביץ' שנולדה עם אכונדרופלזיה, מחלה הגורמת לגמדות, מחזיקה ב-19 מדליות פאראלימפיות, מהן 14 מדליות זהב, בעבור המשלחת האמריקאית. בשנת 2005 זכתה בתואר השחיינית הנכה של השנה מטעם המגזין סווימינג וורלד וב-2009 בתואר "הספורטאית הנכה הטובה ביותר" בפרסי ה-ESPY. פופוביץ' גדלה במונטנה, ארצות הברית והחלה להתאמן בשחייה כשהייתה בת 12, משום שממדי גופה היוו מגבלה פחותה בענף זה מבענפים אחרים שניסתה בבית הספר. פופוביץ התחרתה לראשונה באליפות העולם בשחייה לנכים שנערכה בקרייסטצ'רץ', ניו זילנד. היא זכתה במדליית הזהב במשחה ל-50 מטרים בסגנון פרפר (קטגוריה S6) עם תוצאה של 45.63 שניות במקצה הגמר, מדליית זהב נוספת במקצה ל-50 מטרים חופשי בזמן של 37.54 שניות, מדליית זהב במשחה ל-200 מטרים בסגנון מעורב עם 3:32.45 דקות, ומדליית ארד ב-100 מטר חופשי, עם תוצאה של 1:24.67 דקות, כשהיא נכנעת לשיא עולם של 1:23.34 דקות של הבריטית ג'נט צ'יפנגטון. פופוביץ השתתפה לראשונה במשחקים הפאראלימפיים במשחקים הפאראלימפיים סידני (2000) וזכתה בשלוש מדליות זהב ובשלוש מדליות כסף. במקצה המוקדם ל-100 מטרים בסגנון חופשי (קטגוריה S6) שברה המקסיקנית דורמיצי גונזלס את שיא העולם כשקבעה 1:20.99 דקות, במשחה הגמר שיפרה גונזלס את שיאה והעמידה אותו על 1:20.10 דקות, אך הפסידה את מדליית הזהב לפופוביץ' שהעמידה את שיא העולם על 1:19.72 דקות. במקצה ל-100 מטרים חזה שברה פופוביץ' שיא עולם נוסף עם תוצאה של 1:45.93 דקות במשחה חצי הגמר ועם תוצאה של 1:47.15 במשחה הגמר זכתה במדליית זהב נוספת. פופוביץ' זכתה במדליית זהב שלישית במקצה ל-50 מטרים בסגנון פרפר, עם שיא עולם שלישי בתוצאה של 39.13 שניות, ושתי מדליות כסף אישיות. במשחה ל-200 מטרים מעורב זכתה במדליית הכסף עם 3:19.87 דקות, אחרי הצרפתייה ביאטריס הס (3:13.58 דקות) ובמשחה ל-50 מטרים בסגנון חופשי עם תוצאה של 36.23 שניות נכנעה לשיא עולם של גונזלס שזכתה בזהב עם 36.02 שניות. במשחה הקבוצתי ל-4X50 מטרים בסגנון חופשי (20 נקודות) זכתה עם נבחרתה במדליית הכסף עם תוצאה של 3:02.47 דקות, כשנכנעו לנבחרתה של יפן עם 3:01.31 דקות. באליפות העולם בשחייה לנכים שנערכה במאר דל פלאטה בשנת 2002 זכתה פופוביץ' במדליית הזהב במקצה ל-100 מטרים בסגנון חזה עם שיא עולם של 1:44.30 דקות, במדליית הכסף במשחה ל-50 מטרים בסגנון פרפר, עם תוצאה של 40.03 שניות, אחרי הסלובקית מרגיטה פרוקינובה (39.53 שניות) ובמדליית כסף נוספת במשחה ל-200 מטרים בסגנון מעורב כשעצרה את השעון על 3:17.37 דקות, אחרי כריסטין הקונרדוטיר האיסלנדית שניצחה בתוצאה של 3:14.13 דקות. במשחקים הפאראלימפיים אתונה (2004) זכתה פופוביץ' במדליית הזהב בכל המקצים בהם לקחה חלק. היא קטפה במשחקים חמש מדליות זהב פאראלימפיות אישיות, ושתיים קבוצתיות תוך שהיא שוברת שלושה שיאי עולם אישיים, וקובעת שיא פאראלימפי אחד. במקצה ל-50 מטרים בסגנון פרפר קבעה פופוביץ' שיא עולם חדש עם תוצאה של 37.37 שניות, במקצה ל-50 מטרים חופשי קבעה שיא עולם של 34.34 שניות, ובמשחה ל-200 מטרים בסגנון מעורב העמידה את שיא העולם בקטגוריית הנכות שלה על 3:05.57 דקות. פופוביץ' קבעה שיא פאראלימפי במשחה ל-100 מטרים בסגנון חופשי כשעצרה את השעון על 1:14.61 דקות, וזכתה במדליית זהב אישית חמישית במקצה ל-100 מטר חזה עם תוצאה של 1:38.66 דקות. נוסף על המדליות האישיות, זכתה פופוביץ' גם במשחה הקבוצתי ל-4X100 בסגנון חופשי (34 נקודות) עם תוצאה של 4:40.57 דקות, ומדליית זהב נוספת במקצה הקבוצתי ל-4X100 בסגנון מעורב עם תוצאה של 5:14.08 דקות. באליפות העולם שנערכה בדרבן, דרום אפריקה בשנת 2006 זכתה פופוביץ בשש מדליות אישיות, מהן ארבע מדליות זהב, ושתי מדליות זהב קבוצתיות. במשחה ל-50 מטרים חופשי זכתה בזהב עם תוצאה של 34.24 שניות, ובמקצה ל-100 מטר חופשי עם תוצאה של 1:12.05 דקות. פופוביץ' המשיכה וזכתה בשתי מדליות זהב אישיות נוספות, במקצה ל-400 מטרים בסגנון חופשי עם תוצאה של 5:23.65 דקות, וב-200 מטרים מעורב עם שיא עולם של 3:03.72 דקות. על ארבע מדליות הזהב הוסיפה פופוביץ' שתי מדליות כסף אישיות. במקצה ל-100 מטר חזה עם תוצאה של 1:35.91 דקות, אחרי בת ארצה ג'סיקה לונג שזכתה עם 1:32.86 דקות, וב-50 מטר פרפר סיימה עם 37.10 שניות, ונכנעה לשיא עולם של הסינית מין יואן עם 36.85 שניות. במשחים הקבוצתיים סייעה פופוביץ' לחברותיה לנבחרת לזכות בשתי מדליות זהב. במשחה ל-4X100 חופשי (34 נקודות) זכתה המשלחת האמריקאית עם שיא עולם של 4:30.66 דקות, ובמקצה ל-4X100 מעורב עם 5:07.88 דקות. במשחקים הפאראלימפיים בייג'ינג (2008) זכתה שוב פופוביץ' במדליה בכל אחד מהמקצים בהם השתתפה. במקצה ל-100 מטר בסגנון חזה זכתה במדליית הזהב עם שיא עולם של 1:31.60 דקות, במשחה ל-100 מטרים חופשי זכתה בזהב עם 1:11.82 דקות, לפני בת ארצה קורטני ג'ורדן (1:12.09 דקות) והגרמנייה קריסטן ברון שסיימה עם 1:12.93 דקות. במשחה ל-200 מטרים בסגנון מעורב קבעה פופוביץ' שיא פאראלימפי של 3:01.21 דקות במקצה המוקדם ובמקצה הגמר שברה את שיאה וקבעה שיא עולם של 2:54.61 דקות, ובמקצה ל-400 מטר חופשי עם שיא פאראלימפי נוסף של 5:17.41 דקות. במקצה ל-50 מטר פרפר סיימה פופוביץ' עם מדליית הכסף, כשגמאה את המרחק בזמן של 37.87 שניות, אך נכנעה לשיא עולם של הסינית מין יואן עם 34.47 שניות, ובמקצה ל-50 מטרים חופשי סיימה בתוצאה של 33.92 שניות, שנייה רק לקורטני ג'ורדן שזכתה בזהב עם שיא פאראלימפי של 33.84 שניות. מייקל פלפס - הזוכה הגדול בפרסי ה-ESPY, באתר ynet, 16 ביולי 2009 World Swimming Championships 1998 Christchurch Women's 50 m Butterfly S6 World Swimming Championships 1998 Christchurch Women's 50 m Freestyle S6 World Swimming Championships 1998 Christchurch Women's 200 m Individual Medley SM6 World Swimming Championships 1998 Christchurch Women's 100 m Freestyle S6 Sydney 2000 Paralympic Games Swimming Women's 100 m Freestyle S6 Sydney 2000 Paralympic Games Swimming Women's 100 m Breaststroke SB5 Sydney 2000 Paralympic Games Swimming Women's 50 m Butterfly S6 Sydney 2000 Paralympic Games Swimming Women's 200 m Medley SM6 Sydney 2000 Paralympic Games Swimming Women's 50 m Freestyle S6 Sydney 2000 Paralympic Games Swimming Women's 4x50 m Freestyle 20 pts IPC Swimming Worldchampionships Mar del Plata 2002 Women's 100 m Breaststroke SB6 IPC Swimming Worldchampionships Mar del Plata 2002 Women's 50 m Butterfly S7 IPC Swimming Worldchampionships Mar del Plata 2002 Women's 200 m Individual Medley SM7 ATHENS 2004 Paralympic Games Swimming Women's 50 m Butterfly S7 ATHENS 2004 Paralympic Games Swimming Women's 50 m Freestyle S7 ATHENS 2004 Paralympic Games Swimming Women's 200 m Individual Medley SM7 ATHENS 2004 Paralympic Games Swimming Women's 100 m Freestyle S7 ATHENS 2004 Paralympic Games Swimming Women's 100 m Breaststroke SB7 ATHENS 2004 Paralympic Games Swimming Women's 4x100 m Freestyle 34 pts ATHENS 2004 Paralympic Games Swimming Women's 4x100 m Medley 34 pts World Swimming Championships 2006 Durban Women's 50 m Freestyle S7 World Swimming Championships 2006 Durban Women's 100 m Freestyle S7 World Swimming Championships 2006 Durban Women's 400 m Freestyle S7 World Swimming Championships 2006 Durban Women's 200 m Individual Medley SM7 World Swimming Championships 2006 Durban Women's 100 m Breaststroke SB7 World Swimming Championships 2006 Durban Women's 50 m Butterfly S7 World Swimming Championships 2006 Durban Women's 4X100 Freestyle (34 pts) World Swimming Championships 2006 Durban Women's 4X100 Medley (34 pts) Beijing 2008 Paralympic Games Women's 100 m Brestsrtroke SB7 Beijing 2008 Paralympic Games Swimming Women's 100 m Freestyle S7 Beijing 2008 Paralympic Games Swimming Women's 200 m Individual Medley SM7 Beijing 2008 Paralympic Games Swimming Women's 400 m Freestyle S7 Beijing 2008 Paralympic Games Swimming Women's 50 m Butterfly S7 Beijing 2008 Paralympic Games Swimming Women's 50 m Freestyle S7